CHO ออกหุ้นกู้ 600 ลบ.อายุ 2ปี ขายรายใหญ่ 18-20ก.ย.นี้ หวังนำเงินขยายธุรกิจ-ใช้หนี้กู้ยืม
CHO ออกหุ้นกู้ 600 ลบ.อายุ 2ปี ขายรายใหญ่ 18-20 ก.ย.นี้ หวังนำเงินขยายธุรกิจ-ใช้หนี้กู้ยืม
3 ก.ย. 2561

บริษัท ช ทวี จำกัด (มหาชน) หรือ CHO เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 1/2561 มูลค่า 600 ล้านบาท อายุ 2 ปี ครบกำหนดไถ่ถอนปี พ.ศ.2563 มีอัตราดอกเบี้ยคงที่ร้อยละ 6.5 ต่อปี ชำระดอกเบี้ยทุกๆ 3 เดือน
ทั้งนี้ จะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองซื้อระหว่างวันที่ 18-20 ก.ย. 61 ผ่านบล.โกลเบล็ก และ บล.หยวนต้า (ประเทศไทย) ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์จะเสนอขายหุ้นกู้ครั้งนี้เพื่อใช้เป็นเงินทุนหมุนเวียนในการดำเนินงานสำหรับโครงการกำลังจะเกิดขึ้นใหม่ และ/หรือ ชำระคืนเงินกู้ยืมของบริษัท